সুধীর চক্রবর্তী

সুধীর চক্রবর্তী (১৯ সেপ্টেম্বর ১৯৩৪ — ১৫ ডিসেম্বর ২০২০) ছিলেন একজন বাঙালি অধ্যাপক, লেখক, গবেষক এবং লোকসংস্কৃতি বিশেষজ্ঞ। বাংলার লোকগান, লোকভাষকে তিনি পৌঁছে দিয়েছেন বিশ্বদুয়ারে।ঔপনিবেশিক গদ্যের ধাঁচাকে সুধীরবাবু সম্পূর্ণ রকম তার নতুন আখ্যান রচনার ধারা দিযে পাল্টে দিয়েছিলেন। প্রবন্ধ মানেই যে একটা গুরু গম্ভীর ভাব দেওয়া বিষয় এই ভাবনাটি সুধীরবাবু নিজের লাবণ্যময় আর রসাল গদ্য ভাষা দিয়ে পাল্টে দিয়েছিলেন। সুধীর চক্রবর্তীর জন্ম ব্রিটিশ ভারতের অধুনা পশ্চিমবঙ্গের হাওড়া জেলার শিবপুরে ১৯৩৪ খ্রিস্টাব্দের ১৯শে সেপ্টেম্বর। তিনি তার বাবা-মায়ের নবম ও কনিষ্ঠ সন্তান ছিলেন। সেসময় জাপানি বোমার ভয়ে পরিবার নিয়ে নদিয়ার দিগনগরে তাদের গ্রামের বাড়িতে চলে যান বাবা-মা। পরে যান কৃষ্ণনগরে। ছোট থেকেই পড়াশোনায় খুব ভালো ছিলেন। ১৯৬৬ খ্রিস্টাব্দে তার কলকাতা বিশ্ববিদ্যালয়ে পাঠ সমাপ্ত হয়। গবেষণা করেছেন লোকধর্ম, লোকমাতা, লালন, বাংলা কাব্যগীতি, সংস্কৃতি-নৃতত্ত্ব নিয়ে।  অনুসন্ধান ভিত্তিক গবেষণার ক্ষেত্রে বিশেষত রবীন্দ্রসঙ্গীত, লালনপন্থা, কর্তাভজা, বাউল-ফকির, সাহেবধনী, বলরামী বিষয়ে স্বীকৃত বিশেষজ্ঞ। সুধীর চক্রবর্তী নিজেকে কৃষ্ণনাগরিক হিসেবে পরিচয় দেন। বারো বছর বাংলা সংস্কৃতি ও মননের পত্রিকা ধ্রুবপদ প্রকাশ করেছেন কৃষ্ণনগর থেকে। সুধীর চক্রবর্তী বাংলা ভাষা ও বাংলা সাহিত্যে অধ্যাপনার মধ্য দিয়ে কর্মজীবন শুরু করেন। তিনি কৃষ্ণনগর গভর্মেন্ট কলেজে দীর্ঘদিন অধ্যাপনা করেছেন, 1958 সাল থেকে 1994 সাল অব্দি মূলত সাহিত্যের অধ্যাপনা। সে কাজ থেকে অবসর গ্রহণের পরেও তিনি নানা শিক্ষা প্রতিষ্ঠানের সাথে যুক্ত ছিলেন ২০১১ খ্রিস্টাব্দ পর্যন্ত। কলকাতার যাদবপুর বিশ্ববিদ্যালয় ও অন্যান্য কলেজে অতিথি অধ্যাপকের কাজও করেছেন। কলকাতার ‘রবীন্দ্রনাথ টেগোর সেন্টার ফর হিউম্যান ডেভেলপমেন্ট স্টাডিজ’-এর ভিজিটিং প্রফেসরও ছিলেন বেশ কয়েক বছর। অধ্যাপনার সাথেই চালিয়ে গেছেন লেখা ও গবেষণার কাজ এবং লিখেছেন ষাটেরও অধিক বই। তার বই "বাউল ফকির কথা"-র জন্য ২০০২ সালে পেয়েছেন আনন্দ পুরস্কার এবং ২০০৪ সালে পেয়েছেন সাহিত্য আকাদেমি। রবীন্দ্রনাথ থেকে লালন, বাউল সংস্কৃতি থেকে গ্রাম বাংলার মৃৎশিল্প, চিত্রকলা সবকিছুই বারবার হয়ে উঠেছে তার গবেষণার বিষয়। গবেষণা ও রচনার পাশাপাশি করেছেন দীর্ঘদিন সম্পাদনার কাজও।দীর্ঘ ১২ বছর ধরে প্রকাশ করেছেন সংস্কৃতি ও মননের পত্রিকা ধ্রুবপদ। বাংলার লোকসংস্কৃতি বিষয়ক গবেষণায় তার অবদান বিপুল। কর্তাভজা, বলাহাড়ি, সাহেবধনি প্রভৃতি উপধর্ম সম্প্রদায়ের বিশ্বাস ও তাদের গান নিয়ে লিখেছেন বেশ কিছু আকর গ্রন্থ। তার ‘ব্রাত্য লোকায়ত লালন’ গ্রন্থটিকে লালন ফকির সংক্রান্ত চর্চার একটি মাইলফলক বলে গণ্য করা হয়। বাংলার প্রত্যন্ত গ্রামে গ্রামে ঘুরে সংগ্রহ করেছেন বিভিন্ন লোকসম্প্রদায়ের গান। সম্পাদনা করে গ্রন্থের আকৃতি দিয়েছেন তাদের। লোকধর্ম বিষয়ে তার গবেষণার অভিজ্ঞতাকে লিপিবিদ্ধ করেছেন ‘গভীর নির্জন পথে’ গ্রন্থে।তার গ্রন্থ ‘বাউল ফকির কথা’-র জন্য ২০০২-এ পেয়েছেন আনন্দ পুরস্কার। সাহিত্য অকাদেমি পুরস্কার পেয়েছেন ২০০৪-এ। রবীন্দ্রসঙ্গীত এবং বাংলা আধুনিক গান নিয়েও তিনি লিখেছেন ‘নির্জন এককের গান: রবীন্দ্রসঙ্গীত’ ,'রবিকররেখা' , 'এলেম নতুন দেশে ', 'গানের লীলার সেই কিনারে',প্রেমে প্রাণে গানে‘-র মতো বই। ১. সাহেবধনী সম্প্রদায় তাদের গান, পুস্তক বিপণি, জানুয়ারি ১৯৮৫ ২. গানের লীলার সেই কিনারে, অরুণা প্রকাশনী, এপ্রিল ১৯৮৫, দ্বিতীয় প্রকাশ: প্রতিভাস, জানুয়ারি ২০১৩ ৩. কৃষ্ণনগরের মৃৎশিল্প ও মৃৎশিল্পী সমাজ, সেন্টার ফর স্টাডিজ ইন সোশ্যাল সায়েন্সেস, কলকাতার পক্ষে কে পি বাগচী এন্ড কোম্পানী, ১৯৮৫ ৪. বলাহাড়ি সম্প্রদায় আর তাদের গান, পুস্তক বিপণি, ডিসেম্বর ১৯৮৬ ৫. গভীর নির্জন পথে, আনন্দ পাবলিশার্স প্রাইভেট লিমিটেড, জুলাই, ১৯৮৯, দ্বিতীয় মুদ্রণ: জুলাই ২০০২, তৃতীয় মুদ্রণ: এপ্রিল ২০০৮, পঞ্চম মুদ্রণ: জুন ২০১১ ৬. দ্বিজেন্দ্রলাল রায় স্মরণ বিস্মরণ, পুস্তক বিপণি, জানুয়ারি ১৯৮৯, দ্বিতীয় মুদ্রণ: এম. সি. সরকার এন্ড সনস্‌, মার্চ ২০০৮, ৭. বাংলা গানের সন্ধানে, অরুণা প্রকাশনী, ১৯৯০, দ্বিতীয় প্রকাশ: প্রতিভাস, জানুয়ারি ২০১৩ ৮. সদর-মফস্বল, প্রজ্ঞা প্রকাশন, নভেম্বর ১৯৯০, দ্বিতীয় প্রকাশ: প্যাপিরাস, জানুয়ারি ২০০১,তৃতীয় প্রকাশ : প্রতিভাস ,২০১৮ ৯. অগ্রদ্বীপের গোপীনাথ, আজকের সাহিত্য, ২৮ মার্চ ১৯৯২, দ্বিতীয় প্রকাশ ও মুদ্রণ: পরম্পরা, জানুয়ারি ২০১২। ১০